**Monterrey** on Nuevo Leónin osavaltion pääkaupunki Meksikossa. Kaupungissa väkiluku vuonna 2014 oli noin 1,2 miljoonaa, koko metropolialueella 4,4 miljoonaa.

Maantiede
---------

Monterrey sijaitsee Meksikon koillisosassa 538 metrin korkeudessa Santa Catarina -joen tulvatasangolla. Kaupungin itäpuolella kohoaa 1 700 metriä korkea Cerro de la Silla -vuori.

Vuoden kuuminta aikaa on heinä-elokuu, jolloin päivän ylin lämpötila on 34 astetta. Viileintä on tammikuussa, jolloin keskimääräinen ylin lämpötila on 21 astetta ja yölämpötilat käyvät 10 asteen alapuolella. Sadetta saadaan ainakin vähän ympäri vuoden, eniten syyskuussa.

Historia
--------

Nykyisen Monterreyn paikalla ei tiettävästi ollut pysyvää asutusta ennen espanjalaisten tuloa. Alueella liikkuvat nomadit ovat kuitenkin jättäneet sinne luolamaalauksia ja kalliopiirroksia. Espanjalaiset ja portugalilaiset kiinnostuivat seudun mineraalivaroista 1530-luvulta alkaen.

Kaupunki perustettiin 20. syyskuuta 1596. Paikan valintaan vaikutti sieltä löytynyt lähde.

Vuonna 1846 kenraali Zachary Taylorin yhdysvaltalaiset joukot valtasivat Monterreyn Meksikon–Yhdysvaltain sodan aikana.

Oppilaitokset
-------------

Eräs Meksikon ja koko Latinalaisen Amerikan tärkeimmistä ja arvostetuimmista yliopistoista on Monterreyssä pääpaikkaansa pitävä yksityinen Instituto Tecnológico y de Estudios Superiores de Monterrey (Tecnológico de Monterrey, TEC, ITESM)-yliopisto. Yliopisto on perustettu 1943 ja sillä on useita kampuksia eri puolilla Meksikoa. The Economist -lehden arvioinnissa vuonna 2010 TEC:in MBA-ohjelma oli Latinalaisen Amerikan paras, koko vertailussa sijalla 88. Useilla suomalaisilla yliopistoilla on vaihto-oppilassopimuksia TECin kanssa.

Teollisuus ja liike-elämä
-------------------------

Monterrey on teollisuuskaupunki ja siellä on toimintaa useilla globaaleilla teollisuusyrityksillä. Esimerkiksi suomalaistaustaisella Elcoteq SE:llä on kaupungissa tuotantoyksikkö. Monterreyssä toimivat myös Grupo Avante, Lanix Electronics, Ocresa, CEMEX, Vitro, Mercedes-Benz Mexico, OXXO, BMW de Mexico, Grupo Bimbo, DINA S.A. Cuauhtémoc Moctezuma Brewery ja Heineken.

Lähteet
-------

1. 1 2  Mexico: States and Metropolitan Areas Citypopulation.de. Viitattu 22.2.2015.
2. ↑  Monterrey Encyclopedia Britannica. Viitattu 22.2.2015.
3. ↑  Monterrey World Meteorological Organization. Viitattu 26.2.2015.
4. ↑  Monterrey WorldFacts.us. Viitattu 26.2.2015.
5. ↑  The Capture of Monterrey PBS. Viitattu 26.2.2015.
6. ↑  Tec de Monterrey Undergraduate Top Universities. Viitattu 22.2.2015. (espanjaksi)
7. ↑  Kokemuksia vaihdosta 2003 (Arkistoitu – Internet Archive) Oulun yliopisto
8. ↑  Meksiko (Arkistoitu – Internet Archive) Aalto-yliopisto
9. ↑  Tiainen Suvi: Mielikuva Meksikosta vaihto-opiskelukohteena: Kyselytutkimus suomalaisopiskelijoille Keski-Pohjanmaan AMKK. Viitattu 22.2.2015.
10. ↑  Elcoteq Monterrey, Mexico Receives C-TPAT Security Certification Businesswire. Viitattu 22.2.2015.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Monterrey**.
* City of Monterrey government website
* Photographs of Monterrey historic places
* Monterrey and Nuevo Leon state government tourism website (Arkistoitu – Internet Archive)
* Tecnológico de Monterrey (Arkistoitu – Internet Archive)
* Forum Universal de las Culturas Monterrey 2007 Website. This Forum summons people instead of countries or governments; it is the civil society that reflects on the problems and challenges of humanity with the purpose of improving the well being of the present. (Arkistoitu – Internet Archive)

Cerro de la Silla
Rayados -seura pelaa Estadio Tecnológico -stadionilla.